CELEX: 52017JC0024
Language: hr
Date: 2017-07-10
Title: Zajednički prijedlog ODLUKE VIJEĆA o stajalištu Unije u Vijeću za suradnju osnovanom u skladu sa Sporazumom o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane

EUROPSKA KOMISIJA
            Bruxelles, 10.7.2017.
            JOIN(2017) 24 final
            2017/0157(NLE)
            Zajednički prijedlog
            ODLUKE VIJEĆA
            o stajalištu Unije u Vijeću za suradnju osnovanom u skladu sa Sporazumom o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               •Razlozi i ciljevi prijedloga
            
            
               Odnosi EU-a i Armenije trenutačno se temelje na Sporazumu o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, („Sporazum o partnerstvu i suradnji”) koji je stupio na snagu 1. srpnja 1999. i na okviru Europske politike susjedstva (EPS) koji je preispitan 2015.
                  1
                (preispitivanje EPS-a). Temeljna načela na kojima u tom kontekstu počivaju bilateralni odnosi uključuju pojačano razlikovanje partnerskih zemalja i njihovu veću odgovornost.
            
            
               Stranke su postigle dogovor o prioritetima partnerstva, kako je predviđeno u preispitivanju EPS-a. Ti su prioriteti grupirani u skladu s prioritetima dogovorenima na sastanku na vrhu Istočnog partnerstva u Rigi u svibnju 2015. Ovim se dokumentom pružaju smjernice za zajednički rad u razdoblju 2017. – 2020. On neće utjecati na suradnju u drugim područjima, već će se njime usmjeravati buduća financijska suradnja.
            
            
               •Dosljednost s postojećim odredbama politike u određenom području
            
            
               
                  Prioriteti partnerstva u skladu su s političkim prioritetima EU-a u tom području koji uključuju stabilizaciju susjedstva u političkom, gospodarskom i sigurnosnom smislu, a istovremeno se nastoje ostvariti interesi EU-a i promicati univerzalne vrijednosti.
               
            
            
               •Dosljednost u odnosu na druge politike Unije
            
            
               
                  Predloženi prioriteti partnerstva odražavaju dugoročnu suradnju EU-a s istočnim partnerima, no također su potpuno usklađeni s globalnom strategijom Europske unije za vanjsku i sigurnosnu politiku. Strategijom se poziva na ulaganje u otpornost istočnih država i društava te istovremenu izgradnju bliskijih odnosa. Taj integrirani pristup otpornosti obuhvaća rješavanje najtežih slučajeva državne, ekonomske, društvene i klimatske odnosno energetske ranjivosti.
               
               
                  U dokumentu se uzimaju u obzir, među ostalim:
               
            
            
               ·potreba za jačom demokracijom i vladavinom prava,
            
            
               ·promicanje ljudskih prava, temeljnih sloboda i dobrog upravljanja,
            
            
               ·veća usredotočenost na međunarodnu suradnju u cilju borbe protiv terorizma, sprečavanje sukoba i regionalnu stabilnost te
            
            
               ·potencijal za stvaranje održivog rasta i radnih mjesta pojačanom trgovinom u potpuno funkcionalnom tržišnom gospodarstvu koje je član Euroazijske gospodarske unije, ali predano postupnom usklađivanju mnogih svojih sektorskih politika s politikama EU-a.
            
            
               2.PRAVNI ASPEKTI
            
            
               
                  Ovaj prijedlog temelji se na članku 218. stavku 9. Ugovora o funkcioniranju Europske unije (UFEU) za Odluku Vijeća o stajalištu Unije u Vijeću za suradnju osnovanom na temelju Sporazuma o partnerstvu i suradnji u pogledu donošenja prioriteta partnerstva. Materijalna su pravna osnova za donošenje prioriteta partnerstva prioriteti na kojima se temelji sklapanje Sporazuma o partnerstvu i suradnji.
               
               
                  Predviđeno je da se prioriteti partnerstva donesu Odlukom Vijeća za suradnju EU-a i Armenije nakon što Vijeće Europske unije, u skladu s člankom 218. stavkom 9. UFEU-a, utvrdi stajalište EU-a koje će se zastupati u Vijeću za suradnju. Doneseni prioriteti partnerstva bit će osnova za programiranje u okviru Europskog instrumenta za susjedstvo.
               
            
            
               U Zaključcima Vijeća od 14. prosinca 2015. o preispitivanju Europske politike susjedstva prihvaćeni su prijedlozi iz Zajedničke komunikacije o preispitivanju Europske politike susjedstva
                  2
               . Tim se prijedlozima nastoji omogućiti „daljnji razvoj odnosa s partnerima koji žele postići dublje odnose s EU-om temeljene na zajedničkim vrijednostima”. U Zajedničkoj komunikaciji ističe se uloga prioriteta partnerstva kao temelja za „utvrđivanje prioriteta za slanje pomoći” kako je utvrđeno u Uredbi o Europskom instrumentu za susjedstvo.
            
            
               3.REZULTATI EX-POST EVALUACIJA, SAVJETOVANJA S DIONICIMA I PROCJENE UČINAKA
            
         
         
            
               •Ex-post evaluacija/provjera primjerenosti postojećeg zakonodavstva
            
            
               
                  Nije primjenjivo.
               
            
            
               •Savjetovanja s dionicima
            
            
               
                  Ovi su tekstovi sastavljeni nakon detaljnog savjetovanja s odgovarajućim službama Komisije i predstavnicima država članica u Radnoj skupini Vijeća za istočnu Europu i srednju Aziju te nakon razgovora s odgovarajućim službama u Armeniji.
               
               
                  U Erevanu su u ožujku 2017. provedena savjetovanja s dionicima iz civilnog društva. Savjetovanja su održana nakon orijentacija u okviru preispitane Europske politike susjedstva.
               
               
                  U priloženom su tekstu uzeti u obzir svi glavni rezultati savjetovanja koji se odnose na sljedeća područja:
               
            
            
               ·veću neovisnost pravosuđa i pravo na pošteno suđenje,
            
            
               ·povoljno okruženje za civilno društvo,
            
            
               ·zaštitu temeljnih sloboda,
            
            
               ·rodnu ravnopravnost, 
            
            
               ·poboljšani obrazovni sustav na svim razinama te 
            
            
               ·borbu protiv korupcije.
            
            
               •Prikupljanje i primjena stručnih znanja
            
            
               
                  Relevantno tematsko stručno znanje bilo je dostupno u sjedištu Europske komisije u Bruxellesu ili delegaciji EU-a u Armeniji u Erevanu.
               
            
            
               •Procjena učinka
            
            
               
                  Nije primjenjivo.
               
            
            
               •Primjerenost propisa i pojednostavljivanje
            
            
               
                  Nije primjenjivo.
               
            
            
               •Temeljna prava
            
            
               
                  Nema posljedica za temeljna prava u državama članicama Europske unije.
               
            
         
         
            
               
                  Očekuje se pozitivan utjecaj na temeljna prava u Armeniji. Ta se procjena temelji na činjenici da se Armenija u prioritetima partnerstva obvezala na sljedeće:
               
            
            
               ·promicanje temeljnih sloboda,
            
            
               ·provođenje izborne reforme na temelju preporuka Ureda za demokratske institucije i ljudska prava Organizacije za europsku sigurnost i suradnju (OESS), 
            
            
               ·promicanje neovisnosti sudstva,
            
            
               ·promicanje dobrog upravljanja reformom javne uprave te
            
            
               ·povećanje odgovornosti subjekata u području sigurnosti.
            
            
               U pogledu ljudskih prava EU i Armenija sudjeluju u redovitom dijalogu o nizu područja koja obuhvaćaju: 
            
            
               ·slobodu izražavanja, 
            
            
               ·slobodu medija, 
            
            
               ·slobodu udruživanja, 
            
            
               ·mučenje, zlostavljanje i uvjete pritvora, 
            
            
               ·diskriminaciju i rodno nasilje, 
            
            
               ·prava žena i prava djeteta, 
            
            
               ·zaštitu pripadnika nacionalnih manjina te 
            
            
               ·slobodu vjeroispovijesti.
            
            
               4.UTJECAJ NA PRORAČUN
            
            
               
                  Nema dodatnih posljedica za proračun u odnosu na ono što je predviđeno u ranijim međunarodnim angažmanima EU-a. Daljnje posljedice za proračun odredit će se u posebnim prijedlozima, kao što je predviđeni Okvir za jedinstvenu potporu Europskom instrumentu za susjedstvo za razdoblje 2017. – 2020.
               
            
            
               5.OSTALI DIJELOVI
            
            
               •Planovi provedbe i mehanizmi praćenja, evaluacije i izvješćivanja
            
            
               
                  Provedba prioriteta partnerstva između EU-a i Armenije pratit će se redovito barem jednom godišnje. To se praćenje provodi u okviru mehanizama preispitivanja i sastanaka na temu bilateralne suradnje EU-a i Armenije u okviru Sporazuma o partnerstvu i suradnji.
               
            
         
         
            
               6.REFERENTNI DOKUMENTI
            
            
               (a)Sporazum o partnerstvu i suradnji između Europskih zajednica i njihovih država članica, s jedne strane, i Armenije, s druge strane, potpisan 22. travnja 1996.; SL L 239, 9.9.1999.
            
            
               (b)Zajednička komunikacija Europskom parlamentu, Vijeću, Europskom gospodarskom i socijalnom odboru i Odboru regija; Preispitivanje Europske politike susjedstva; JOIN/2015/050 final.
            
            
               (c)Zaključci Vijeća o preispitivanju Europske politike susjedstva od 14. prosinca 2015.
            
            
               (d)Uredba (EU) br. 232/2014 Europskog parlamenta i Vijeća od 11. ožujka 2014. o uspostavi Europskog instrumenta za susjedstvo; SL L 77/27, 15.3.2014.
            
            
               (e)Protokol uz Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, o Okvirnom sporazumu između Europske unije i Republike Armenije o općim načelima sudjelovanja Republike Armenije u programima Unije, potpisan 17. prosinca 2012.; SL L 174, 13.6.2014.
            
            
               (f)Sporazum između Europske unije i Armenije o ponovnom prihvatu osoba bez dozvole boravka, potpisan 19. travnja 2013.; SL L 87, 27.3.2013.
            
            
               (g)Sporazum između Europske unije i Armenije o pojednostavljenju izdavanja viza, potpisan 17. prosinca 2012.; SL L 289, 31.10.2013.
            
            
               (h)Zajednička izjava o partnerstvu za mobilnost između Europske unije i Armenije, Luxembourg, 28. listopada 2011.
            
            
               2017/0157 (NLE)
            
            
               Zajednički prijedlog
            
            
               ODLUKE VIJEĆA
            
            
               o stajalištu Unije u Vijeću za suradnju osnovanom u skladu sa Sporazumom o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane
            
            
               VIJEĆE EUROPSKE UNIJE,
            
            
               uzimajući u obzir Ugovor o Europskoj uniji, a posebno njegov članak 37.,
            
            
               uzimajući u obzir Ugovor o funkcioniranju Europske unije, a posebno njegove članke 207. i 209. u vezi s člankom 218. stavkom 9.,
            
            
               uzimajući u obzir Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, („Sporazum o partnerstvu i suradnji”), a posebno njegov članak 78.,
            
            
               uzimajući u obzir zajednički prijedlog Europske komisije i Visokog predstavnika Unije za vanjske poslove i sigurnosnu politiku,
            
            
               budući da:
            
            
               1.Sporazum o partnerstvu i suradnji potpisan je 22. travnja 1996.
            
         
         
            
               2.Stranke su pristale pregovarati o prioritetima partnerstva radi pružanja smjernica za zajednički rad po sektorima.
            
            
               3.Stranke su postigle dogovor o prioritetima partnerstva koje će trebati donijeti Vijeće za suradnju osnovano na temelju Sporazuma o partnerstvu i suradnji.
            
            
               4.Stajalište Unije u Vijeću za suradnju o donošenju prioriteta partnerstva između EU-a i Armenije mora donijeti Vijeće,
            
            
            
               DONIJELO JE OVU ODLUKU:
            
            
               Članak 1.
            
            
               Stajalište Unije u Vijeću za suradnju osnovanom u skladu sa Sporazumom o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, u pogledu donošenja prioriteta partnerstva između EU-a i Armenije temelji se na nacrtu preporuke Vijeća za suradnju priloženom ovoj Odluci.
            
            
               Članak 2.
            
            
               Ova Odluka stupa na snagu na dan donošenja.
            
            
               Sastavljeno u Bruxellesu
            
            
               
                     Za Vijeće
               
               
                     Predsjednik/Predsjednica
               
            
         
         
            
                  
                     (1)
                  Zaključci Vijeća o preispitivanju Europske politike susjedstva od 14. prosinca 2015.
               
               
                  
                     (2)
                  JOIN(2015) 50, 18.11.2015.
               
            
      
    ---documentbreak--- 
      
         
               EUROPSKA KOMISIJA
            Bruxelles, 10.7.2017.
            JOIN(2017) 24 final
            PRILOG
            
            Zajedničkom prijedloguODLUKE VIJEĆA
            o stajalištu Unije u Vijeću za suradnju osnovanom u skladu sa Sporazumom o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane
            
               
         
         
            
               PREPORUKA br. XX/2017 VIJEĆA ZA SURADNJU EU-a I ARMENIJE od [DAN MJESEC 2017.]
            
            
            
               o prioritetima partnerstva između EU-a i Armenije
            
            
            
               VIJEĆE ZA SURADNJU EU-a I ARMENIJE,
            
            
            
               uzimajući u obzir Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, a posebno njegov članak 78.,
            
            
            
               budući da:
            
            
               1.
                     Sporazum o partnerstvu i suradnji između Europskih zajednica i njihovih država članica, s jedne strane, i Armenije, s druge strane, („Sporazum o partnerstvu i suradnji”) potpisan je 22. travnja 1996. i stupio je na snagu 1. srpnja 1999.
            
            
                2.
                     U skladu s člankom 95. Sporazuma o partnerstvu i suradnji stranke poduzimaju sve opće ili posebne mjere potrebne za ispunjenje svojih obveza u okviru Sporazuma te brinu za to da se ostvare ciljevi određeni u Sporazumu.
            
            
               3.
                     Nakon preispitivanja Europske politike susjedstva predložena je nova faza angažmana partnera kako bi se omogućio veći osjećaj odgovornosti na obje strane.
            
            
               4.
                     EU i Armenija žele učvrstiti svoje partnerstvo utvrđivanjem niza prioriteta za razdoblje 2017. – 2020. s ciljem podupiranja i jačanja otpornosti i stabilnosti Armenije.
            
            
                5. 
                     Stranke Sporazuma o partnerstvu i suradnji stoga su postigle dogovor o tekstu prioriteta partnerstva između EU-a i Armenije kojima će se poduprijeti provedba Sporazuma o partnerstvu i suradnji između EU-a i Armenije usmjeravanjem suradnje na zajednički utvrđene obostrane interese,
            
            
            
               ODLUČILO JE:
            
            
            
               Članak 1.
            
            
         
         
            
               Vijeće za suradnju donosi prioritete partnerstva između EU-a i Armenije kako je navedeno u Prilogu.
            
            
            
               Članak 2.
            
            
            
               Ova Preporuka stupa na snagu na dan donošenja.
            
            
            
               Sastavljeno u Bruxellesu [dan mjesec 2017.].
            
            
            
               Za Vijeće za suradnju
            
            
            
               Predsjednik/predsjednica
            
            
            
               ***
            
            
               
            
               PRILOG
            
            
            
            
               
                                          
                       
            
            
            
         
         
            
            
               Prioriteti partnerstva
            
            
            
               između 
            
            
            
               EUROPSKE UNIJE 
            
            
            
               I 
            
            
            
               ARMENIJE
            
            
            
            
            
            
            
            
            
               
            
               I. Kontekst
            
            
         
         
            
               Sporazum o partnerstvu i suradnji između Europskih zajednica i njihovih država članica, s jedne strane, i Armenije, s druge strane, („Sporazum o partnerstvu i suradnji”) potpisan je 22. travnja 1996. i stupio je na snagu 1. srpnja 1999. EU i Armenija 6. veljače 2017. dovršili su pregovore o Sveobuhvatnom i pojačanom sporazumu o partnerstvu čiji se tekst dovršava kako bi se mogao potpisati. Cilj je prioriteta partnerstva između EU-a i Armenije olakšati provedbu suradnje partnera, među ostalim u kontekstu novog sporazuma. Prioritetima partnerstva nastoji se ojačati odnos EU-a i Armenije te i dalje promicati univerzalne vrijednosti, stabilnost, otpornost, sigurnost i boljitak utemeljene na demokraciji, ljudskim pravima, vladavini prava i održivom gospodarskom rastu te otvorenosti. U skladu su s prioritetima koje su odredili Republika Armenija i EU, uključujući one utvrđene pri preispitivanju Europske politike susjedstva (EPS)
                  1
               . Prioriteti partnerstva u skladu su s načelima suvlasništva i razlikovanja te potječu od četiri prioriteta
                  2
                dogovorena na sastanku na vrhu Istočnog partnerstva u Rigi 2015. koja su obje strane na posljednjem sastanku ministara vanjskih poslova zemalja Istočnog partnerstva u svibnju 2016. potvrdile kao okvir sa smjernicama za budući rad. Naposljetku, prioriteti partnerstva ujedno su u skladu s ciljevima održivog razvoja do 2030. te s Pariškim sporazumom iz 2015. i obvezama u pogledu gospodarske, ekološke i društvene održivosti te klimatskih promjena.
            
            
            
               EU i Armenija imaju zajedničke interese i vrijednosti, posebice u pogledu rada Armenije na gospodarskim i političkim reformama te regionalne suradnje, među ostalim u okviru Istočnog partnerstva. Novim sveobuhvatnim sporazumom obnovit će se i oblikovati pravna osnova za bilateralne odnose i taj se zamah treba iskoristiti za jačanje odnosa EU-a i Armenije, među ostalim postizanjem dogovora o prioritetima partnerstva. Taj novi sveobuhvatni okvir i prioritetna područja suradnje temeljit će se na obostranom interesu za poboljšanje rada uzimajući u obzir druge međunarodne obveze EU-a i Armenije.
            
            
            
               Prioriteti partnerstva temelje se na dosadašnjoj uspješnoj suradnji, među ostalim u kontekstu provedbe Akcijskog plana EPS-a koji će ti prioriteti zamijeniti. Prioriteti partnerstva trebali bi biti sastavnica dnevnog reda redovitih sastanaka radi političkog dijaloga i sektorskih dijaloga kako je definirano u novom sporazumu, koji će ujedno biti okvir za provedbu i praćenje prioriteta.
            
            
            
               Buduća financijska suradnja i programiranje EU-a i Armenije, posebice sljedeći Okvir za jedinstvenu potporu Armeniji za 2017. – 2020. temeljit će se na ovim prioritetima partnerstva.
            
            
            
               
            
               II. Prioriteti
            
            
            
               U prioritetima partnerstva odražavaju se zajednički interesi i naglasak je na onim područjima u kojima je suradnja od obostrane koristi. Armenija i EU i dalje će raditi na ostvarenju glavnih ciljeva potpore regionalnoj stabilnosti na temelju zajedničkih vrijednosti i snažne predanosti demokraciji i ljudskim pravima. Civilno društvo važan je čimbenik u kontekstu Istočnog partnerstva pa će EU i Armenija dodatno olakšati njegovo sudjelovanje u provedbi ovih prioriteta. Gospodarska suradnja radi održivog rasta područje je od velikog obostranog interesa u kojem ćemo istražiti sve mogućnosti za poboljšanje poslovnog okruženja. Za brži i uključiviji rast bit će potrebno jačanje odgovarajućih vještina i ljudskog kapitala javnih institucija te još bolje upravljanje i infrastrukturne veze. Rad na tim pitanjima stvorit će povoljne uvjete za bolju suradnju u ključnim sektorima i veću mobilnost na korist građana u EU-u i Armeniji. Prioriteti su povezani i međusobno se nadopunjuju. Svaka prioritetna tema uključuje nekoliko elemenata multidisciplinarnog i međusektorskog pristupa koji je nužan za postizanje cilja. To uključuje zajedničko aktivno sudjelovanje u multilateralnim forumima za suradnju, među ostalim u okviru Istočnog partnerstva.
            
            
            
               1. Jačanje institucija i dobro upravljanje 
            
            
            
               EU i Armenija predani su daljnjoj suradnji s ciljem promicanja ljudskih prava i vladavine prava te temeljnih sloboda. Surađivat će u trajnom unapređenju armenske javne uprave, dobrog upravljanja i pravosuđa, pojačati borbu protiv korupcije i ojačati civilno društvo. Rodna ravnopravnost, ekološka i društvena pitanja bit će uključena u sva područja.
            
            
            
               Naglasak će biti na provedbi i izvršenju relevantnog zakonodavstva, uključujući novi ustav. Izborna reforma, koja je dogovorena u rujnu 2016. na temelju, među ostalim, preporuka Organizacije za europsku sigurnost i suradnju i njezina Ureda za demokratske institucije i ljudska prava, primjenjuje se od parlamentarnih izbora 2. travnja 2017. Stranke će isto tako nastojati dodatno razvijati povoljno okruženje za civilno društvo, uključujući organizacije socijalnih partnera te njegovo sudjelovanje u donošenju odluka. Pri uspostavi ovih prioriteta partnerstva provedeno je i savjetovanje s civilnim društvom te će ono imati i važnu ulogu u obliku doprinosa praćenju njihove provedbe.
            
            
            
               Stranke će pojačati rad na reformi javne uprave, što će uključivati lokalna tijela i tijela za izvršavanje zakonodavstva. Posebna će se važnost pridati vladavini prava tako što će se promicati neovisnost sudstva, pristup pravosuđu i pravo na pošteno suđenje. Ta će reforma početi strateškim okvirom za reformu javne uprave. Cilj je naše suradnje povećati odgovornost i djelotvornost vlade sredstvima koja uključuju moderno, rodno osjetljivo upravljanje ljudskim resursima i široku primjenu usluga e-vlade, među ostalim u sektoru zdravstva. Razvoj politike i procjena temeljit će se na jasnim dokazima koji proizlaze iz, među ostalim, kvalitetnih statističkih podataka.
            
         
         
            
            
               Borba protiv korupcije bit će u središtu administrativne reforme i nastojanja Armenije da poboljša vladavinu prava. Suradnja će biti usmjerena i na jačanje tijela za borbu protiv korupcije i na preispitivanje zakonodavstva, posebno sustava javne nabave, sustava imovinskih kartica za osiguranje njegove pravilne provedbe i upravljanja javnim funkcijama u kojima su gospodarski i drugi rizici najveći (nabava, carina, dozvole) radi osiguranja visokih etičkih standarda i izbjegavanja sukoba interesa. Stranke primjenjuju pomoć u skladu s načelima dobrog financijskog upravljanja te surađuju u zaštiti financijskih interesa EU-a i Armenije u skladu s odgovarajućim odredbama Sveobuhvatnog i pojačanog sporazuma o partnerstvu.
            
            
            
               Suradnjom u sektoru sigurnosti nastojat će se povećati odgovornost subjekata u području sigurnosti te ukloniti zajednički problemi u borbi protiv organiziranog kriminala, droge i terorizma, uključujući financiranje terorizma i pranje novca, sredstvima kojima se poštuju odredbe o pravdi, slobodi i sigurnosti utvrđene u različitim sporazumima kojima se uređuju odnosi između EU-a i Armenije. Olakšavanjem zakonitih razmjena u okviru daljnje modernizacije upravljanja granicama pridonijet će se sigurnosti Armenije i regije te gospodarskom razvoju. Stranke će surađivati i pri povratu imovine stečene kaznenim djelima poboljšanjem pravnog okvira u Armeniji i osnivanjem punopravnog ureda za povrat imovine.
            
            
            
               2. Gospodarski razvoj i tržišne prilike
            
            
            
               Zajednički je cilj stranaka održiv i uključiv gospodarski razvoj Armenije. Za održiv rast potrebne su snažne gospodarske politike kojima se osiguravaju makroekonomska i financijska stabilnost. One bi trebale uključivati trajni angažman na održivim proračunskim politikama uz istovremeno očuvanje kapitalnih i socijalnih rashoda te konsolidaciju pričuva radi izbjegavanja vanjskih šokova. Upravljanje javnim financijama (što je važan element za upravljanje i demokraciju te gospodarski razvoj) bit će u skladu s načelima najbolje međunarodne prakse. Nadzor banaka dodatno će se ojačati u skladu s međunarodnim normama i najboljim praksama kako bi se povećale snaga i otpornost financijskog sektora. Modernizacijom i reformama carinske i porezne uprave, uključujući međunarodnu suradnju i veću borbu protiv prijevara, potaknut će se prikupljanje prihoda.
            
            
            
               Bolje poslovno okruženje temeljni je preduvjet gospodarskog razvoja. Ključna će područja u tom pogledu biti daljnje pojednostavnjenje administrativnih postupaka i smanjenje administrativnih troškova, poboljšanje pristupa financiranju za mala i srednja poduzeća (MSP) na stabilnom i raznolikom financijskom tržištu te povećanje zaštite i bolja provedba prava vlasništva. Jake poduzetničke potporne institucije i poslovne udruge pomogle bi gospodarskim subjektima da iskoriste nove prilike i ojačaju svoj glas u donošenju gospodarskih odluka. EU i Armenija nastojat će ojačati sposobnost armenskih poduzeća da sudjeluju u međunarodnim vrijednosnim lancima koji uključuju gospodarske subjekte iz EU-a i Armenije, što će poboljšati prijenos tehnologije i znanja. Uloga poduzetničkih potpornih institucija (PPI) u tom je smislu od ključne važnosti, a potpora EU-a u povezivanju armenskih i europskih poduzeća može potaknuti i nacionalna nastojanja. Sudjelovanje Armenije u međunarodnim lancima vrijednosti može uključivati izravna strana ulaganja te ga ona mogu pojačati i ubrzati, a to može pridonijeti izgradnji i jačanju lokalnih vještina i kompetencija. U tu je svrhu bitno poboljšati okvir za ulaganja povećanjem njegove transparentnosti, pouzdanosti i učinkovitosti. Ulagačko okruženje koje podupire poduzeća uključuje i učinkovito natjecanje na tržištima proizvoda i usluga koje osigurava snažno neovisno tijelo za natjecanje koje radi po najvišim etičkim standardima uz pristup učinkovitom mehanizmu provedbe zakonodavstva o borbi protiv monopola i učinkovitu zaštitu prava intelektualnog vlasništva. Uključivanje lakoće poslovanja u sve politike bit će ključno za poticanje rasta. Moderne politike zapošljavanja i socijalne politike bit će potrebne kako bi se osiguralo da gospodarski razvoj bude uključiv i da doprinosi dobrobiti građana Armenije. To uključuje odgovarajuće institucije kako bi se osigurao učinkovit nadzor radnih uvjeta, uključujući zdravlje i sigurnost na radu.
            
            
            
               Važno je provesti cjelokupnu strategiju razvoja Armenije te sektorske strategije (strategija za MSP-ove i preporuke iz ocjene u okviru Akta o malom poduzetništvu, strategija promicanja izvoza, ruralni razvoj itd.) radi aktivnog sudjelovanja u programima EU-a za MSP-ove (COSME) i za istraživanje i inovacije (Obzor 2020.) te radi unapređenja regulatornog i infrastrukturnog okruženja za informacijske i komunikacijske tehnologije (IKT) uz potpunu upotrebu potpore EU-a u tim područjima.
            
            
            
               Poticanje digitalnog gospodarstva, među ostalim usklađivanjem digitalnog okruženja u Armeniji s jedinstvenim digitalnim tržištem EU-a, bilo bi važno za modernizaciju gospodarstva i društva Armenije.
            
            
            
               Praćenje provedbe tih strategija trebalo bi uključivati javno-privatni dijalog i savjetovanja s relevantnim organizacijama civilnog društva, među ostalim s organizacijama socijalnih partnera.
            
            
            
               Zeleno gospodarstvo pruža važan smjer rasta za održivi razvoj. Pitanja zaštite okoliša, uključujući klimatske promjene, bit će uključena u sve relevantne politike.
            
            
            
               EU i Armenija uspostavili su djelotvornu suradnju na poljoprivrednom, regionalnom i ruralnom razvoju radi promicanja razvoja skupina poljoprivrednika i vrijednosnih lanaca u Armeniji. Iako poljoprivreda i naturalna poljoprivreda pružaju mogućnosti za sigurnost hrane i neformalno zapošljavanje, važno je dalje razvijati konkurentnost tog sektora među ostalim izgradnjom kapaciteta i pristupom financiranju. Na temelju prethodnih postignuća i koordinacijom s reformom javne uprave na svim razinama stranke će i dalje jačati gospodarsku, društvenu i teritorijalnu koheziju u regijama.
            
         
         
            
            
               3. Povezivost, energetska učinkovitost, okoliš i klimatske promjene 
            
            
            
               Armenija kao zemlja koja nema izlaz na more mora svladati izazove povezivosti. Isto tako, neka područja unutar zemlje prilično su udaljena i imaju ograničene veze sa središtima gospodarske, političke i društvene aktivnosti. Suradnja s EU-om i drugim zemljama Istočnog partnerstva u navedenim područjima, posebice s Gruzijom, može pridonijeti ublažavanju posljedica geografskog položaja zemlje.
            
            
            
               Potencijal rasta Armenije povećale bi bolje poslovne prilike, prometne i logističke veze te vrijednosni lanci, potaknuti boljom unutarnjom i prekograničnom povezanošću. Cestovni, željeznički i zračni putovi glavni su oblici prijevoza u Armeniji. Budući da su glavni trgovinski partneri Armenije EU, Rusija i Kina, teret se obično prevozi željeznicom iz gruzijskih luka. Stranke će surađivati u razvoju brzih postupaka carinjenja na granicama jer su oni bitni za izbjegavanje skupih zastoja u svim oblicima prijevoza.
            
            
            
               Stranke će surađivati i u okviru proširene osnovne transeuropske prometne mreže (TEN-T) na temelju jasnih prioriteta kako bi se poboljšao pristup Armenije međunarodnim tržištima. Promicat će se i suradnja u području sigurnosti na cestama, u pogledu infrastrukture i politike. Ulaganja u infrastrukturu trebala bi biti ekološki prihvatljiva i otporna na klimatske promjene.
            
            
            
               Kako bi se osigurale djelotvorne veze i tržišni razvoj izvan neposrednog susjedstva, važno je do kraja provesti reformu civilnog zrakoplovstva, što će naposljetku dovesti do sklapanja sporazuma o zračnom prometu s EU-om.
            
            
            
               Dobro ekološko upravljanje (posebno primjena procjene utjecaja na okoliš i strateške procjene utjecaja, pristup informacijama o okolišu i pristup pravosuđu u pitanjima zaštite okoliša) te integracija zaštite okoliša i klimatske politike u relevantna područja politike stvorit će čvrstu bazu za održivi razvoj. Obveze u području zaštite okoliša kako su uključene u novi Sporazum bit će temelj za relevantne reforme. Većom energetskom učinkovitošću ostvarit će se brze, velike i održive uštede uz nastavak rada na prijelazu na gospodarstvo s niskim emisijama otporno na klimatske promjene. U stambenom sektoru takve se aktivnosti mogu povezati s radom Sporazuma gradonačelnika. Nužno je osigurati visoke razine nuklearne sigurnosti: za to će kao temelj poslužiti norme Međunarodne agencije za atomsku energiju te norme i prakse EU-a, kako je navedeno u Sveobuhvatnom i pojačanom sporazumu o partnerstvu.
            
            
            
               Pouzdana i cjenovno pristupačna opskrba energijom nužan je uvjet za funkcioniranje modernog društva, a ograničavanje njezina utjecaja na okoliš i klimu preduvjet je za njegovu održivost. Veća energetska učinkovitost i učinkovitost resursa, među ostalim u stambenom sektoru, te veća upotreba obnovljivih izvora energije pridonijet će tom cilju tako što će se provesti najnovije zakonodavstvo u području energetske učinkovitosti, obnovljivih izvora energije i tržišta električne energije. Ti se ciljevi mogu ostvariti javnom nabavom usluga i infrastrukture.
            
            
            
               Energetska se sigurnost također može povećati poboljšanjem i stvaranjem većeg broja veza sa susjednim zemljama. Trajno aktivno sudjelovanje Armenije u multilateralnoj suradnji s Istočnim partnerstvom bit će ključno za utvrđivanje projekata od zajedničkog interesa kojima bi mogla koristiti financijska potpora EU-a. Nastavak rada na osiguranju visokih razina nuklearne sigurnosti na temelju normi Međunarodne agencije za atomsku energiju te normi i praksi EU-a, kako je navedeno u Sveobuhvatnom i pojačanom sporazumu o partnerstvu, povećanje energetske učinkovitosti i poticanje obnovljivih izvora energije uz jasno određivanje prioriteta ulaganja ključni su za osiguranje energetske sigurnosti Armenije.
            
            
            
               Naposljetku, zatvaranje i sigurna razgradnja nuklearne elektrane Metsamor te rano donošenje (akcijskog) plana u tu svrhu ostaju ključni cilj, uzimajući u obzir potrebu za njezinom zamjenom novim kapacitetom kako bi se osigurala energetska sigurnost Armenije i uvjeti za održivi razvoj.
            
            
            
               4. Mobilnost i međuljudski kontakti
            
         
         
            
            
               Stranke će surađivati s ciljem olakšavanja mobilnosti svojih državljana te širenja međuljudskih kontakata ciljanim aktivnostima za mlade, studente, istraživače, umjetnike, kulturne subjekte i poslovne ljude. EU prepoznaje važnost zahtjeva Armenije da započne dijalog o liberalizaciji viznog režima. EU sa zadovoljstvom iščekuje razmatranje, u dogledno vrijeme, pokretanja takvog dijaloga.
            
            
            
               Upravljanje migracijskim tokovima temeljit će se na Sporazumu o pojednostavnjenju izdavanja viza i Sporazumu o ponovnom prihvatu. EU prepoznaje ulogu Armenije u smještaju izbjeglica iz Sirije zbog čega ispunjava uvjete za potporu iz 
               
                  Regionalnog uzajamnog fonda EU-a kao odgovora na sirijsku krizu
               
               
                  3
               .
            
            
            
               Za suočavanje s izazovima na svjetskom tržištu potreban je solidan paket vještina na svim razinama, bilo u poduzećima ili u javnoj upravi. Rano i predškolsko, osnovnoškolsko, srednjoškolsko i visoko obrazovanje te strukovno obrazovanje i osposobljavanje kao i suradnja sustava obrazovanja i osposobljavanja s poduzećima moraju se poboljšati kako bi u potpunosti pridonijeli razvoju tih vještina. Nakon pridruživanja Armenije programu Obzor 2020. posebna pozornost posvetit će se istraživanju i inovacijama.
            
         
         
            
                  
                     (1)
                  18.11.2015. JOIN(2015) 50 final.
               
               
                  
                     (2)
                  Vidjeti četiri naslova u dijelu II. Prioriteti.
               
               
                  
                     (3)
                  Odluka Komisije C(2014) 9615 od 10. prosinca 2014. o uspostavi Europskog regionalnog uzajamnog fonda Unije kao odgovor na krizu u Siriji, „fond Madad”.